CELEX: 32020D1735
Language: el
Date: 2020-11-12 00:00:00
Title: Απόφαση (ΕΕ) 2020/1735 της Ευρωπαϊκής Κεντρικής Τράπεζας της 12ης Νοεμβρίου 2020 που τροποποιεί την απόφαση (ΕΕ) 2016/2248 σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΚΤ/2020/55)

20.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 390/60
               
            
         ΑΠΟΦΑΣΗ (ΕΕ) 2020/1735 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 12ης Νοεμβρίου 2020
         που τροποποιεί την απόφαση (ΕΕ) 2016/2248 σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΚΤ/2020/55)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 32,
         Εκτιμώντας τα ακόλουθα:
         
                     (1)
                  
                  
                     Η απόφαση (ΕΕ) 2020/440 της Ευρωπαϊκής Κεντρικής Τράπεζας (ΕΚΤ/2020/17) (1) θεσπίζει πρόγραμμα αγοράς στοιχείων ενεργητικού του δημόσιου τομέα στις δευτερογενείς αγορές (secondary markets public sector asset purchase programme - PSPP) για σκοπούς νομισματικής πολιτικής.
                  
               
                     (2)
                  
                  
                     Όπως συμβαίνει με τους αντίστοιχους τίτλους, οι οποίοι αγοράζονται στο πλαίσιο του προγράμματος αγοράς στοιχείων ενεργητικού του δημόσιου τομέα στις δευτερογενείς αγορές που θέσπισε η Ευρωπαϊκή Κεντρική Τράπεζα (ΕΚΤ) με την απόφαση (ΕΕ) 2020/188 της Ευρωπαϊκής Κεντρικής Τράπεζας (ΕΚΤ/2020/9) (2), θα πρέπει τα χρεόγραφα που εκδίδονται από κεντρικές κυβερνήσεις, αρχές περιφερειακής ή τοπικής αυτοδιοίκησης και αναγνωρισμένους φορείς και τα υποκατάστατα χρεόγραφα που εκδίδονται από δημόσιες μη χρηματοοικονομικές εταιρείες, τα οποία αποτελούν αντικείμενο αγοράς στο πλαίσιο του προγράμματος ΡΕΡΡ που θέσπισε η ΕΚΤ με την απόφαση (ΕΕ) 2020/440 (ΕΚΤ/2020/17), να θεωρούνται τίτλοι που παράγουν εισόδημα κατά την ημερομηνία αναφοράς που ορίζεται στην απόφαση (ΕΕ) 2016/2248 της Ευρωπαϊκής Κεντρικής Τράπεζας (ΕΚΤ/2016/36) (3).
                  
               
                     (3)
                  
                  
                     Προς διασφάλιση συνέπειας με το σύστημα νομισματικού εισοδήματος θεσπίζεται νέο ταυτοποιήσιμο στοιχείο του ενεργητικού.
                  
               
                     (4)
                  
                  
                     Στις 24 Ιουνίου 2020 το διοικητικό συμβούλιο αποφάσισε ότι θα πρέπει να θεσπιστούν διευκολύνσεις παροχής ρευστότητας σε ευρώ από τις κεντρικές τράπεζες του Ευρωσυστήματος στις κεντρικές τράπεζες εκτός Ευρωσυστήματος στο πλαίσιο των μέτρων της ΕΚΤ για την αντιμετώπιση της κρίσης την οποία προκάλεσε η πανδημία του κορωνοϊού 2019 (COVID-19). Το εισόδημα από τις πράξεις παροχής ρευστότητας σε ευρώ στις κεντρικές τράπεζες εκτός Ευρωσυστήματος θα πρέπει να διαμοιράζεται μεταξύ των εθνικών κεντρικών τραπεζών των κρατών μελών με νόμισμα το ευρώ στο πλαίσιο του συστήματος νομισματικού εισοδήματος, τα δε συναφή υπόλοιπα να εμπίπτουν στον ορισμό των ταυτοποιήσιμων στοιχείων του ενεργητικού κατά την απόφαση (ΕΕ) 2016/2248 (EKT/2016/36).
                  
               
                     (5)
                  
                  
                     Για τους λόγους αυτούς η απόφαση (ΕΕ) 2016/2248 (ΕΚΤ/2016/36) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις
            Η απόφαση (ΕΕ) 2016/2248 (ΕΚΤ/2016/36) τροποποιείται ως εξής:
            
                        1)
                     
                     
                        το άρθρο 3 παράγραφος 1 στοιχείο β) σημείο iii) αντικαθίσταται από το ακόλουθο κείμενο:
                        
                                    «iii)
                                 
                                 
                                    χρεόγραφα έκδοσης κεντρικών κυβερνήσεων, αρχών περιφερειακής ή τοπικής αυτοδιοίκησης και αναγνωρισμένων φορέων και υποκατάστατα χρεόγραφα έκδοσης δημόσιων μη χρηματοοικονομικών εταιρειών, τα οποία διακρατούνται για σκοπούς νομισματικής πολιτικής βάσει της απόφασης (ΕΕ) 2020/188 της Ευρωπαϊκής Κεντρικής Τράπεζας (ΕΚΤ/2020/9) (*1) ή της απόφασης (ΕΕ) 2020/440 της Ευρωπαϊκής Κεντρικής Τράπεζας (ΕΚΤ/2020/17) (*2).
                                 
                              
                           (*1)  Απόφαση (ΕΕ) 2020/188 της Ευρωπαϊκής Κεντρικής Τράπεζας, της 3ης Φεβρουαρίου 2020, σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2020/9) (ΕΕ L 39 της 12.2.2020, σ. 12)."
                        
                        
                           (*2)  Απόφαση (ΕΕ) 2020/440 της Ευρωπαϊκής Κεντρικής Τράπεζας, της 24ης Μαρτίου 2020, σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2020/17) (ΕΕ L 91 της 25.3.2020, σ. 1).»·"
                        
                     
                  
                        2)
                     
                     
                        το παράρτημα II τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 31 Δεκεμβρίου 2020.
         
         
            Φρανκφούρτη, 12 Νοεμβρίου 2020.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  Απόφαση (ΕΕ) 2020/440 της Ευρωπαϊκής Κεντρικής Τράπεζας, της 24ης Μαρτίου 2020, σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2020/17) (ΕΕ L 91 της 25.3.2020, σ. 1).
         
            (2)  Απόφαση (ΕΕ) 2020/188 της Ευρωπαϊκής Κεντρικής Τράπεζας, της 3ης Φεβρουαρίου 2020, σχετικά με πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές (ΕΚΤ/2020/9) (ΕΕ L 39 της 12.2.2020, σ. 12).
         
            (3)  Απόφαση (ΕΕ) 2016/2248 της Ευρωπαϊκής Κεντρικής Τράπεζας, της 3ης Νοεμβρίου 2016, σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΚΤ/2016/36) (ΕΕ L 347 της 20.12.2016, σ. 26).
      
      
         
            ΠΑΡΑΡΤΗΜΑ
            Το παράρτημα II της απόφασης (ΕΕ) 2016/2248 (ΕΚΤ/2016/36) τροποποιείται ως εξής:
            
                        1)
                     
                     
                        στην ενότητα Α παρεμβάλλεται το ακόλουθο σημείο 9α:
                        
                                    «9α.
                                 
                                 
                                    Υπόλοιπα τα οποία σχετίζονται με δεδουλευμένους τόκους επί τίτλων απομειωμένης αξίας που διακρατούνται για σκοπούς νομισματικής πολιτικής (εκτός των δεδουλευμένων τόκων επί οποιουδήποτε τίτλου απομειωμένης αξίας του άρθρου 3 παράγραφος 1 στοιχείο β) της παρούσας απόφασης) (τμήμα του στοιχείου 11.5 του ενεργητικού του ΕΙ).»·
                                 
                              
                  
                        2)
                     
                     
                        στην ενότητα Α προστίθεται το ακόλουθο σημείο 11:
                        
                                    «11.
                                 
                                 
                                    Απαιτήσεις έναντι κεντρικών τραπεζών του Ευρωσυστήματος που σχετίζονται με πράξη παροχής ρευστότητας (τμήμα του στοιχείου 4.1 του ενεργητικού του ΕΙ ή τμήμα στοιχείων ενεργητικού εκτός ισολογισμού).».